СТРАХОВАЊА

МОЈА ЗЕМЉА-МОЈ НАРОД-НАШ ИДЕНТИТЕТ

Ова изложба посвећена је народу коме припадам. Њом покрећем промишљања о начинима откривања нашег идентитета.Потрага за идентитетом и поштовање вредности једног народа покреће на успешна и креативна решења и путовање кроз историју.Друштво, и народ без свести о себи и достојанства опасно је оружје у рукама светских и локалних моћника.

Самооткривање омогућава аутентичан пут ка истини. А истином и квалитетом народ може да се заштити и сачува идентитет.

Није довољно рећи: „припадам том народу“.. потребно је открити све патње, вредности и лепоте тог народа..али и слабости како би се оне превазишле. И потребно је у континуитету доприносити својој заједници трагајући за корисним и добрим решењима. Потребно је волети свој народ и пратити његове успоне и падове, радити све да би твој народ напредовао. Пут ка смисленој срећи заједнице је простор који ти нуди могућност да будеш и сам срећан и слободан.

Изложбом отварам и ова питања:

Да ли смо створени да будемо добри или зли? Шта треба да урадимо да бисмо превазишли своје слабости и своје зло?

Како је живети у апокалиптичном односу народа и држава? Људског и нељудског?

Да ли је ово време демона? Време понижења, покорности ? Како повратитидостојанство?

Да ли је ово доба одумирања људског? Живимо ли већ у постхуманом времену?

Зар још не видимо да нас одумирање људског води самоуништењу?

Ови радови баве се и феноменом жртве који је кроз цивилизацију увек био присутан, али никад тако лицемеран и опасан као данас.

Овом изложбом отворио сам и нови циклус посвећен србским жртвама у другом светском рату. Ужасима над децом и одраслима. Осећам колективну одговорност према жртвама. Нисмо довољно урадили за њих. Ово је мој покушај, мој дуг њима. Не смемо да заборавимо патњу и неправду коју су доживели.

Изложбом указујем на разлоге за страховања за судбину мог народа. Контекст времена у коме живимо поражава људе и чини их слабим. Многи одустају од себе; пристају да буду жртве, да буду подчињени, понижени и немоћни.

Сагледавањем свих потешкоћа и њиховим разоткривањем ствара се могућност за увек ново буђење и пружање отпора пропасти и самоуништењу народа. Обавеза сваког од нас , да свако у свом домену, све уради како би помогао заједници да се врати својој аутентичности и врлима које красе овај народ.

Милутин МИћић